**בוסטון שירותים נוירו-פסיכולוגים (BOSTON NEUROPSYCHOLOGICAL SERVICES- BNS).**

**טלפון: 8444 599 781** [Test@bostonneuropsych.com](mailto:Test@bostonneuropsych.com)

כתובת שדרות איילנד 687,

קומה 2, נידהאם, מסצ'וסטס

<Http://www.bostonneuropsych.com>

**פקס: 8117 559 781**

**הערכה נוירו-פסיכולוגית ופסיכולוגית**

**שם הלקוח:** הילל רוז

**מספר מטופל:** 6650-1

**תאריך לידה:** 27/12/2011

**תאריך הערכה:** 11/10/2018

**גיל:** 6 שנים ו-9 חודשים

**כיתה:** א'

**בית ספר:** בית ספר ע"ש ג'ון ד. רנקל, ברוקליין, מסצ'וסטס.

**הבוחנת**: קייטלין סויטלסקי, ד"ר לפילוסופיה

**מקור ההפניה:** לורה גו, ד"ר לפסיכולוגיה.

איגוד הבריאות של קיימברידג'

**סיבת הפניה:**

הילל רוז הינו ילד בן 6 ו-9 חודשים, הלומד בכיתה א' בבית הספר ג'ון ד. רונקל בברוקלין, מסצ'וסטס. אמו פנתה להערכה נוירו-פסיכולוגית ופסיכולוגית זו, עקב חששות הקשורים להתנהגות, למיומנויות החברתיות וללמידה של דניאל. היא מבקשת הערכה זו בכדי לקבל הבנה רחבה יותר על תפקודו הקוגניטיבי, האקדמי והחברתי-רגשי, כמו גם על הפרופיל הנוירו-פסיכולוגי שלו. היא רוצה גם המלצות לתוכנית טובה יותר עבור צרכיו החינוכיים והחברתיים-רגשיים.

**מקורות המידע:**

דו"ח זה מבוסס על ראיון עם אמו של הילל במהלך האינטייק הערכה של הילל, ראיון עם הילל ואמו בנפרד במהלך הערכה זו, סקירה של רשומות, מבחנים פורמליים ותצפיות קליניות. הילל קיבל את המבחנים הבאים במהלך הערכה הנויורו-פסיכולוגית ופסיכולוגית שלו.

**מבחנים:**

* מבחן וקסלר להערכת אינטליגנציה עבור ילדים-מהדורה חמישית (V-WISC)
* מבחן להערכה נויורו-פסיכולוגית התפתחותית, מהדורה שנייה (NEPSY-2)
* מבחני הישגים של וודקוק-ג'ונסון, מהדורה רביעית (WJ-Ach IV)
* מבחן של קשב יומיומי עבור ילדים (TEA-Ch)ֿ­– תתי מבחנים נבחרים-הופסקו
* סולם הערכת זיכרון ילדים (CMS)– תתי מבחנים נבחרים
* קונרס מהדורה 3 (Conners 3)– דיווח הורים ומורה
* שאלון למדידת התפקודים הניהוליים, מהדורה שנייה (BRIEF-2)- דיווח הורים ומורה
* מערכת הערכת התנהגות עבור ילדים, מהדורה שלישית (BASC-3)- דיווח הורים ומורה
* סולם חרדה לגיל הרך (PAS)
* סקלת דירוג ספקטרום אוטיסטי (ASRS)- דיווח הורים ומורה
* ציורים השלכתיים
* אבחון אוטיזם באמצעות תצפית, מהדורה שנייה (ADOS-2)- מודול 3

**חששות עיקריים**

אמו של הילל, גב' רוז, ציינה שהיא מודאגת מהתנהגותו של הילל במשך רוב חייו. לדבריה, למרות שבוצעו מספר הערכות דרך בית הספר של הלל שהציעו את אפשרות של הפרעה על הספקטרום האוטיסטי (ASD), לא נעשה אבחון פורמלי. גב' רוז דיווחה כי בנוסף לדאגות המתמשכות בנוגע לתפקוד החברתי של הילל והתנהגויות חריגות (המפורטות להלן), היא מודאגת בעיקר מההתנהגויות התוקפניות שלו. היא הסבירה כי הילל מאוד אימפולסיבי ומתקשה בהבנת הציפיות, מה שמוביל פעמים רבות להתנגדויות והתפרצויות זעם. לעיתים קרובות הוא תוקפני פיזית כלפי הוריו ואחיו, למשל משליך חפצים, דוחף, מכה וחונק את האחים שלו. הילל גם עוסק בהתנהגויות מסוכנות כמו בריחה. טווח הקשב שלו קצר מאוד, מה שמקשה על היכולת לנהל את התנהגותו. גב' רוז דיווחה כי התנהגותו של הילל הובילה לדינמיקה שלילית בבית עם משפחתו, והובילה לכך שכל שהות בבית היא מלחיצה עבור כל מי שנמצא בבית. גב' רוז סיפרה כי קשה לשנות את התנהגותו של הילל בעזרת אסטרטגיות הורות רגילות, כמו תזכורות, הנחיות או חיזוקים. היא דיווחה שהיא היתה צריכה להבנות כל היבט בזמן של הילל בבית והתמקדה כמעט רק בו בכדי שהוא יצליח. גב' רוז הסבירה כי בדרך כלל התנהגותו של הילל בבית הספר היא טובה, כך שבית הספר לא הצליח לעזור בטיפול בסימפטומים הללו. היא הצביעה על כך שבמסגרת תוכנית לימוד פרטנית (IEP), היא מקבלת בהביוריסט שעה וחצי בשבוע, אשר מגיע לביתה, אך היא מרגישה שזו לא תמיכה מספקת כפי שנדרש.

אמו של הילל מצביעה על כך שמצב רוחו עשוי להשתנות; הוא יכול להיות מאוד עליז, אך אז במהירות הוא נרגז. במצבי רוח שליליים אלה הוא יכול להתנהג בצורה נבזית ומנסה לחפש נקמה. דווח גם כי הילל מודאג מדברים הקשורים למצבו הבריאותי, כמו פחד ממחלה, מהקאות ומאיבוד שיניים. הוא לרוב שואל שאלות רבות ו"תקוע" בראיית הדברים רק דרך נקודת המבט שלו. אמו תיארה אותו כמאוד לא גמיש.

מבחינת האינטראקציות החברתיות, גב' רוז דיווחה, כי הילל מעוכב במיומנויות החברתיות שלו. היא סיפרה כי הוא אינו מבין גבולות פיזיים או רמזים חברתיים. הוא ידידותי בצורה מוגזמת עם אנשים, אפילו זרים, ולא מבין כי זה לא הולם להחזיק בידו של אדם של מכיר או לגעת בידיו או ציפורניו. גב' רוז הסבירה, כי יצירת קשר-עין של הילל אינה טובה. הוא מתקשה בשפה פיגורטיבית, למשל, הוא יכול לחשוב ממש באופן של שחור-ולבן. לדברי גב' רוז, נראה שהילל מתקשה באמפתיה, אך יש שיפור מסוים בתחום זה. הוא מסוגל להסתובב ולשתף אחרים במקצת בבית הספר, אך לא עושה זאת מחוץ למסגרת בית הספר. הוא לומד לשחק במשחקים עם ילדים אחרים, אך לרוב מתרגש יתר על המידה, מה שמוביל להתנהגויות שליליות, כמו שהוא צורח או בועט באחרים. הילל מסוגל לשחק עם ילדים בשעות הפנאי, אך המשחק חייב להיות מנוהל ישירות על ידי מבוגר. הילל מעדיף לשחק לבד ונהנה לרוץ ולהיות בחוץ.

אמו של הילל הצביעה על כך שהילל עוסק בהתנהגויות חריגות. לדוגמה, הוא יישאל את אותה שאלה פעמים רבות. הוא חוזר על שירים שוב ושוב. הוא גם ישחזר דברים שקרו בעבר שמרגיזים אותו. הילל לעיתים ינופף בידיו כאשר הוא בגירוי יתר. הוא נהג ללכת על בהונותיו בין גיל שנתיים לארבע. אמו סיפרה כי הוא עשוי להיות רגיש לרעש. הוא גם רגיש למגע, למשל, הוא לא אוהב קרם הגנה. הוא בררן באוכל ואמו ייחסה זאת גם לרגישות החושית. גב' רוז דיווחה שהילל גם ממוקד יתר על המידה בתחומי עניין מסוימים, לאחרונה בדברים כמו מוזיקת פופ וציפורניים מזויפות.

**היסטוריה רלוונטית**

**היסטוריה התפתחותית/רפואית**

הילל נולד בשבוע 38 להריון, בניתוח קיסרי. הוא שקל 3.397 ק"ג בלידה. הוא תאום. הילל נשאר בטיפול נמרץ לפגים במשך מספר שעות אחרי הלידה, עקב שאיפת נוזלים, אך שוחרר לאחר מכן ללא סיבוכים נוספים. הילל תואר כתינוק רגוע. בנוגע לאבני הדך ההתפתחותיות, הוא דיבר מילים ראשונות בגיל 11 חודשים, ואז הפסיק לדבר באופן זמני. בגיל שנה וחצי הוא דיבר בצירופים של שתי מילים ומשפטים קצרים. הילל זחל בגיל 9 חודשים והלך בגיל שנה. הוא גמול אך עדיין לעיתים יש פספוסים. אמו סיפרה כי אין לו מיומנויות טיפול עצמי טובות.

להילל היו צינורות באוזניים בגיל 18 חודשים בעקבות נוזל באוזניו. אין לו היסטוריה רפואית משמעותית בנוגע למצבי חולי חמורים אחרים, כמו אשפוזים או ניתוחים. הוא עבר בדקת שמיעה וראייה. אין לו היסטוריה של פגיעות ראש, בהייה חריגה או התקפים. לפי הדיווחים, הילל ישן טוב. הוא בררן באוכל, אך זה משתפר. הוא מתקשה לשבת זמן רב בארוחה. הילל מקבל מרשם לתרופות לוויסות התנהגותו לסירוגין, אך הן מוגבלות בהצלחתן. כרגע הוא מקבל 25 מ"ג סרטרלין עבור חרדה ו-5 מ"ג אדרל עבור הפרעת קשב וריכוז (ADHD). בהיסטורית הבריאות הנפשית המשפחתית יש ADHD ותפקודים ניהוליים מאותגרים (לאח הגדול).

**היסטוריה משפחתית/פסיכו-סוציאלית**

הילל גר עם הורים, גב' ג'ואן רוז וד"ר אדם רוז. בנוסף, לאח תאום, יש לו גם אח גדול (בן 12), ואחות גדולה (בת 10). אמו סיפרה כי הילל יכול להיות מאוד מתוק ואדיב. היא דיווחה כי הוא מאוד טוב עם מוזיקה.

**היסטוריה חינוכית**

הילל לומד כרגע בבית הספר ג'ון ד. רנקל בברוקליין, מסצ'וסטס. אמו ציינה שהוא מקבל תמיכה רבה בבית הספר בעקבות תוכנית עבור הפרעה על הספקטרום האוטיסטי (ASD), למרות שאין אבחנה פורמלית. הוא מקבל שירותים במסגרת תוכנית לימוד פרטנית-IEP (המפורטים להלן). גב' רוז סיפרה כי הילל מגיב היטב לתוכניות בית הספר. בנוגע ללמידה, היא דיווחה שהילל בפער, אך קשה לקבוע מה מידת הפער, כי בית הספר "תפר" את תוכנית הלימודים שלו בהתאם לצרכיו.אמו של הילל סיפקה עותק של תוכנית לימוד פרטנית (IEP) העדכנית והמלאה, מתאריך 09/11/2017 עד 08/11/2018. בהתבסס על תוכנית הלימוד הפרטנית, הוא מקבל שירותי חינוך מיוחד במסגרת קטגורית מגבלה ראשית של לקות בריאותית ועם קטגוריה מגבלה משנית של לקות תקשורתית. אלו המטרות שהוצבו בשבילו: מוטוריקה עדינה/חזותית, השתתפות חברתית/ תקשורתית בכיתה, תוכנית לבית ומטרות לימודיות. להלן ההתאמות שלו והשירותים שניתנו:

|  |  |  |
| --- | --- | --- |
| **השירותים שניתנים** | | |
| **ייעוץ** | | |
| **סוג השירות** | **סוג כוח האדם** | **תדירות** |
| ייעוץ | מרפאה בעיסוק | 8x1 דק'/ 5 ימים |
| ייעוץ | מטפל בדיבור ושפה | 8x1 דק'/ 5 ימים |
| ייעוץ לצוות | מנתח התנהגות מוסמך (BCBA) | 15x1 דק'/ 5 ימים |
| ייעוץ | מורה לחינוך מיוחד | 15x1 דק'/ 5 ימים |
| הדרכת מנתח התנהגות מוסמך | מנתח התנהגות מוסמך (BCBA) | 30x1 דק'/ 5 ימים |
| ייעוץ להורים | מנתח התנהגות מוסמך (BCBA) | 60x1 דק'/ 5 ימים |
| **חינוך מיוחד בכיתת חינוך רגיל** | | |
| **סוג השירות** | **סוג כוח האדם** | **תדירות** |
| תמיכה כוללת | פרא-מקצועי | 150x5 דק'/ 5 ימים |
| דיבור/שפה | מטפל בדיבור ושפה | 30x1 דק'/ 5 ימים |
| תמיכה כוללת | מורה לחינוך מיוחד | 30x3 דק'/ 5 ימים |
| **חינוך מיוחד במסגרות אחרות** | | |
| **סוג השירות** | **סוג כוח האדם** | **תדירות** |
| טיפול ריפוי בעיסוק | מרפאה בעיסוק | 30x2 דק'/ 5 ימים |
| הערכה חינוכית של ילדי בית ספר עבור מרפאה בעיסוק (ESY OT) | מרפאה בעיסוק | 30x1 דק'/ 5 ימים |
| דיבור/שפה | מטפל בדיבור ושפה | 30x1 דק'/ 5 ימים |
| הערכה חינוכית של ילדי בית הספר (ESY)- דיבור ושפה | צוות טיפול בדיבור ושפה | 30x2 דק'/ 5 ימים |
| הערכה חינוכית של ילדי בית ספר(ESY) | מורה או סייע לחינוך מיוחד | 252x5 דק'/ 5 ימים |
| תוכנית בית של ניתוח התנהגות יישומי (ABA) | פרא-מקצועי | 90x1 דק'/ 5 ימים |
| אקדמי, התנהגותי, חברתי | מורה או סייע לחינוך מיוחד | 60x5 דק'/ 5 ימים |

|  |  |
| --- | --- |
| **המלצות** | |
| **עיבוד שפתי** | |
| * השגת תשומת ליבו של הילל לפני הצגת מידע מילולי. * מיקוד הקשב של הילל בשפה (למשל, הוראות) על ידי שימוש במילות מפתח (למשל, "בלבד, רק, תחילה/אחר כך") * לאפשר זמן המתנה לפני שיצופה מהילל להגיב * חזור על מידע לפי הצורך * תצוגה מקדימה של פרטים חזותיים | * בהוספת מידע מילולי עם פרטים חזותיים, יש לאפשר לו זמן לעבד את המידע לפני הצגת החלק המילולי. * הדגם והרחב את השפה ההבעתית. * תצוגה מקדימה וסקירה של המידע המילולי/סדרה של הוראות * מקומות ישיבה מועדפים בקבוצות גדולות, עם תצוגה ברורה של פני מי שמדבר. |
| **כישורים סיפוריים** | |
| * תרגול סיפור חוזר של אירועים בעזרת שימוש בספרים, קלפי תמונות, אלבומים משפחתיים. עודד הילל לדבר על מה קרה קודם, הבא ואחרי, כמו כן, על המחשבות, רגשות והכוונות של הדמויות. |  |
| **מיומנויות חברתיות פרגמטיות** | |
| * עודד את הילל לקיים שיחות על נושאים חדשים * הדגם שאילת שאלות ועודד את הילל לחשוב על שאלה (למשל, "מה אתה יכול לשאול\_") או תגובה (למשל, "מה אתה יכול לספר\_") * הגב וחכה שהילל יגיב (למשל, "אני לא יכול לחכות ללכת למגלשות!", "אני באמת רעב", אני באמת אוהב את החלק בסיפור כאשר...") | * הדגם עבור הילל שפה של יזמת אינטראקציות חברתיות (למשל, "בוא לשחק איתי") * תהיה נוכח לא נוכח על מנת לתמוך במשחק של הילל עם עמיתים * לוחות נושא עבור שיחות/ציפיות במשחק * סיפורים חברתיים שיהוו תצוגה מקדימה לאינטראקציות/התנהגויות חברתיות מצופות. |
| **אסטרטגיות ויסות עצמי** | |
| * תמיכה חזותית עבור ויסות עצמי ופתרון בעיות (למשל, בעיה גדולה/קטנה) * הצגה מוקדמת של האזנת עם כל הגוף על מנת לסייע לקשב. * לספק לוח זמנים חזותי * רמזים רב חושיים לתמיכה בלמידת משימות מוטוריות חדשות (עשויים לכלול הדגמות, רמזים חזותיים/מילוליים/מחוות גופניות וסיוע יד ביד) * שימוש בהוראות פשוטות קצביות וחוזרות בעת התנסות במטלה מוטורית * הוראות ללימוד התנהגות * כיתה מובנית עם שגרות צפויות | * תמיכה חושית לקידום ויסות עצמי, הכוללת מטלות מוטוריות בעל-פה (כלומר, הפסקת מים), אפשרויות לתנועה (כלומר, לטייל, טרמפולינה), פעילויות ידניות (גזירה, יצירה בחומר), מטלות עבודה קשות (כלומר, דחיפה, משיכה), האזנה למוזיקה עדינה, הסתכלות בספרים, הפסקת מנוחה בכיתה, שימוש בתוכנית קוגניטיבית לויסות עצמי, כמו 'אזורי ויסות' * לספק לוח זמנים חזותי המתאר את השלבים בשגרות רבות שלבים. |

**סיכום הערכות קודמות:**

הילל השתתף בהערכה פסיכולוגית מטעם בית הספר הציבורי מחוזי ברוקליין באוקטובר 2017, שנערכה על ידי נדין מול, ד"ר לפסיכולוגיה. הוא השיג במבחן האינטליגנציה לילדים, מהדורה 4 (WPPSI-IV) את ציוני האינדקסים הבאים; הבנה מילולית (VCI): 99, חזותי מרחבי (VSI): 83, חשיבה פלואידית (FRI): 69, זיכרון עבודה (WMI): 72, מהירות עיבוד (PSI): 71. שאלון למדידת תפקודים ניהוליים ((BRIEF-2 הצביע על מגוון בעיות בתפקודים הניהוליים. שאלון להערכת התנהגות עבור ילדים ((BASC-3 הצביע על חששות רבות של ההורים, אך מעט חששות של המורה. ג'יליאם סולם דרוג אוטיזם (GARS-3) הצביע אפשרות של הפרעה על הספקטרום האוטיסטי, רמה 2. בדו"ח של הילל צוין כי הפרופיל הקוגניטיבי שלו משקף מספר מאפיינים של לקות למידה בלתי-מילולית. בנוסף, צוין כי הוא מראה יותר עניין חברתי ומוטיבציה מאשר אחרים עם אבחנה של הפרעה על הספקטרום האוטיסטי.

הילל השתתף בהערכה לימודית מטעם בית הספר הציבורי מחוזי ברוקליין באוקטובר 2017, שנערכה על ידי קווין גוסלין, בעל תואר שני בחינוך (M.Ed). מבחן מקיף של העיבוד הפונולוגי, מהדורה שנייה (CTOPP-2) הראה שרוב הציונים היו בין הטווח המאוד נמוך לטווח הנמוך מהממוצע מעבר לתתי הסולמות, למעט ציון ממוצע ב'פירוק לפונמה' וב'חזרה על מילות תפל'. וכן, ציון ממוצע גבוה ב'זכרון ספרות'. להלן הציונים בתתי הסולמות במבחן וקסלר להישגים אינדיבידואלים מהדורה 3 (WIAT-III); כישורי קריאה מוקדמת: 84, אוצר מילים סביל: 88, הבנת השיח שבעל-פה: 88, אוצר מילים הבעתי: 80, שטף מילולי בעל-פה: 66, שינון משפטים: 92, פעולות מספריות: 88, פתרון בעיות מתמטיות: 69, איות: 103, שטף כתיבת האלף-בית: 68.

הילל השתתף בהערכת ריפוי בעיסוק מטעם בית הספר הציבורי מחוזי ברוקליין בספטמבר 2017, שנערכה על ידי רייצ'ל ברבר, בעלת תואר שני בריפוי בעיסוק, מרפאה בעיסוק מורשית. הציונים במבחן אינטגרציה ויזו-מוטורית, מהדורה 6 (VMI-6), היו באופן כללי בטווח המאוד נמוך לטווח הממוצע נמוך. מדדי העיבוד החושי שהושלמו על ידי המחנכת שלו, מצביעים על ביצועיים אופייניים סביב אזורים עם "בעיות מסוימות" בתחומים של 'השתתפות חברתית' 'תכנון' ו'רעיונות'., מילים סבילוקדמתה בבטווח המאוד נמוך לנמוך מהממוצעיה מאשר אחרים עם הפרעת על הספקטרום האוטיסטי.ות.ת.ויכולת להתמיד גם במצבי קוש

הילל השתתף בהערכת דיבור ושפה מטעם בית הספר הציבורי מחוזי ברוקליין בספטמבר 2017, שנערכה על ידי אליסה פארקר, בעלת תואר שני, מטפלת בדיבור ושפה, בעלת תעודת הסמכה קלינית. במבחן הערכה קלינית של יסודות השפה, מהדורה 5 (CELF-5) הוא קיבל ציונים מתחת לממוצע בכל תתי המבחנים, למעט ציונים ממוצעים בתתי המבחנים של 'ניסוח משפטים' ו'שחזור משפטים'. בפרופיל הפרגמטיקה במבחןCELF-5 , נמצאו סימנים לקושי במעקב אחר מבט העין, בפרשנות של הבעות פנים וטון הדיבור ושאלות/הערות שלא קשורות לנושא וחזרתיות.

**תצפיות התנהגותיות:**

הילל הגיע להערכה בליווי אמו. כאשר הוא ניגש לחדר ההמתנה, הוא הישיר מבט לכיוון הבוחנת בהתעניינות והחל לשאול שאלות ולשיר שירים של טיילור סוויפט. כאשר הוא ואמו הובלו למרחב האבחון ומהלך היום הוסבר, הוא המשיך בשאלותיו בנוגע לבוחנת ולסביבה החדשה. הילל נפרד בקלות מאמו ונכנס לאבחון לבדו עם הבוחנת, הוא לא ביטא סימני חרדה ברורים בשלב זה או בכל שלב אחר ביום האבחון. באופן כללי, מצב רוחו של הילל היה עליז. הוא הגיב בנימוס במובן שלעיתים קרובות הוא אמר "בבקשה" או "סלחי לי", ואז קטע אותה. הילל היה חברותי והתעניין באינטראקציות חברתיות, אך הוא לא תמיד המתין לקבלת תשובה כאשר שאל שאלות. הוא נראה מעוניין מאוד בשאילת שאלות על שמות הבוחנת (שם פרטי, שם משפחה, שמות חיבה כלשהם), ואם היא מודעת להתעניינותו בקייטי פרי וטיילור סוופיט. לעיתים קרובות, הילל שיתף במחשבותיו על האבחון וברעיונות אחרים שלא נראו קשורים למשהו שנידון כרגע בשיחה. הוא דיבר בקול רם ובאופן שירתי. שפתו הרצפטיבית של הילל הרשימה כמצומצמת; עם זאת, היה קשה לשפוט זאת, בהתבסס על טבעו המכוון לעצמי ולנטייתו להתעלם משאלות מדי פעם.

הילל התקשה מאוד בביצוע האבחון ממספר סיבות. ראשית, טווח הקשב של הילל היה קצר ביותר. הוא הוסח מרעשים במסדרון ומחפצים חדשים בחדר, אך לרוב הוסח עקב מחשבותיו והתעניינותו אשר ביטא בקול באמצע ההוראות או פרטי המבחן. רמת פעילותו של הילל הייתה גם מאוד גבוהה, מה שהוביל לצורך בהוראות קבועות וקרובות לחומרי הבחינה. הוא נע בכיסאו, נפל מכיסאו, הסתובב בחדר, דפק על עפרונו ונקש באצבעותיו שוב ושוב. כאשר רמת הקשב והפעילות היו מווסתות, נראה שהילל לרוב לא מבין את הוראות המטלה, אפילו אם בוצע שימוש בהדגמות של הוראות פשוטות או פיזיות. לפעמים, נראה שהילל מבין את ההוראות, כפי שהוא ביצע טוב את פרטי התרגול, אך אז בפרטי המבחן בפועל הוא היה עשוי לצחוק ונראה כי משחק בכוונה עם גירויי הבחינה בדרך שלו, מאשר מקשיב להוראות. בוצע שימוש במדבקות, צעצועים והפסקות, אך הן עזרו לוויסות רמת פעילותו של הילל במידה מסוימת, ולא שיפרו את מעורבותו בתהליכי המבחן. בהתחשב בקשב והמאמץ התנודתיים שלו, וכן בקושי בהבנת מטרת המטלות, אבחונו של הילל כלל הנראה מהווה תת ייצוג של יכולותיו הבסיסיות. עם זאת, נראה שהתנהגותו במהלך הערכה זו משקפת את רמת התפקוד הנוכחית שלו.

**אבחון נוכחי**

**יכולות קוגניטיביות**

תפקודו הקוגניטיבי של הילל נבדק באמצעות מבחן וקסלר להערכת אינטליגנציה עבור ילדים-מהדורה חמישית (V-WISC). התוצאות מצביעות על תפקוד קוגניטיבי כללי בין הטווח הנמוך מאוד לטווח הממוצע. ציון ה IQ הכולל (FSIQ) אשר מייצג את הרמה הכללית של התפקוד הקוגניטיבי שלו, נמצא בתחום הממוצע נמוך (אחוזון 13).

הילל השיג ציון ממוצע (אחוזון 45) בתחום ההבנה המילולית, אשר מייצג את היכולת לנמק שפתית ולהגיב לשאלות מילוליות (למשל, ידע של אוצר מילים ושימוש במושגים מופשטים מילולית). בתת המבחן 'צד שווה' הילל היה צריך לענות על שאלות בנוגע לאופן שבו חפצים נפוצים או נושאים, דומים זה לזה. הוא היה מסוגל להבין את הקשר בין מילים כאשר הקשר היה מוחשי ומופשט (טווח הממוצע). בתת המבחן 'אוצר מילים', הילל נדרש לספק את משמעותן של מילים שהוצגו בקול. הוא הראה יכולת מילולית מספקת לביטוי המשמעות של מילים פשוטות ומורכבות, בהשוואה לבני גילו (טווח הממוצע).

בתחום החזותי-מרחבי, ביצועיו הכללים של הילל נמצאו בטווח הממוצע נמוך (אחוזון 10). בתת המבחן 'סידור קוביות', הוא הפגין יכולת ממוצעת נמוכה לסידור הקוביות בהתאם לתמונת המודל תחת מגבלת הזמן. בתת המבחן 'פאזל חזותי', ביצועו היה בטווח הממוצע נמוך עבור רמת גילו, ביכולת לחשיבה חזותית מרחבית, כמו גם בביצוע רוטציה מנטלית, להשלמת פאזל כאשר לא סיפקו לו חלקי פאזל פיזיים שיוכל להחזיק.

תחום החשיבה הפלואידית בחן את יכולתו של הילל לשימוש בחשיבה מופשטת בלתי מילולית, על מנת לזהות יחסים או קשר קונספטואלי בין מידע חזותי. ביצועו של הילל בתחום זה היה בטווח הממוצע נמוך (אחוזון 21). עם זאת, בתחום זה, היו תנודות בביצועיו של הילל בין תתי המבחנים, באופן מובהק. בתת המבחן 'משקולות', אשר בוחן את היכולת לחשיבה מתמטית, ביצועו של הילל היה בטווח הממוצע. במטלה זו הוא היה מסוגל להשתמש בייצוגים חזותיים של מסות על מנת לבצע הפשטה של כיצד יש לאזן מאזניים ציוריות. בניגוד מוחלט, בתת המבחן 'מטריצות' אשר בוחן חשיבה בלתי מילולית, ביצועו היה בטווח הנמוך מאוד, הוא הצליח לזהות רק את הדפוסים הפשוטים, בהשוואה לבני גילו. חלק מציוניו הנמוכים של הילל קשורים כנראה לתגובתו האימפולסיבית.

ביצועו בתחום זיכרון העבודה, אשר מודד את היכולת להתייחס, להכיל ולתפעל מידע שמיעתי וחזותי, נמצא בטווח הממוצע נמוך (אחוזון 21). בתת המבחן 'זכירת ספרות', המודד זיכרון עבודה שמיעתי, פעיל ושינון, הילל היה מסוגל לחזור על רצף של סדרת מספרים קדימה, לאחור ורצפים באורך המצופה מבני גילו (טווח הממוצע). ביצועו של הילל היה מתחת לרמה המצופה לגילו בתת המבחן 'זכירת תמונות', מטלה חזותית אשר בה הוא התבקש להיזכר ולסדר תמונות ברצף (טווח ממוצע נמוך). ציון זה התקבל למרות שניכר שהוא התאמץ והיה קשוב בצורה טובה.

לבסוף, הילל הפגין ביצועים נמוכים מאוד (אחוזון 3) בתחום מהירות העיבוד, אשר מודד את יכולתו לשמור על קשב, לעבד ולשנן במהירות מידע חזותי. תחום זה מהווה נקודת חולשה מובהקת. בתת המבחן 'איתור סימנים', הוא נדרש לבחור אם סימני המטרה הופיעו בשורות סמוכות של סימנים. במטלה זו הוא עבד באיטיות בהשוואה לבני גילו (טווח נמוך מהממוצע), וביצע טעות אחת. הוא קיבל גם את תת מבחן 'קידוד', מטלה ויזו-מוטורית מוחשית, בה הוא נדרש להעתיק סמלים לפי מפתח סמלים. בזמן האימון בתת מבחן זה, הילל צייר איזה סמלים שרצה, אבל אם הכוונה מחודשת, הוא הצליח להראות שהוא הבין את המטלה. בזמן השלמת המטלה, הילל עבד באיטיות באופן מובהק בהשוואה לבני גילו (טווח נמוך מאוד). נראה שזה קרה בגלל שהילל נטה להפסיק לעבוד כ-10 שניות בכל פעם, וקבע "אני חושב על איזה אחד מהם זה זה".

**תפקודי שפה**

בכדי שיהיה ניתן להעריך יותר את היכולות השפתיות שלו, הילל השלים מספר תתי מבחנים מתוך מבחן NEPSY-2. הוא השלים את תת המבחן 'הבנת הוראות', מבחן שעוצב בכדי להעריך את היכולת לתפוס, לעבד ולבצע הוראות בעל-פה של מורכבות תחבירית גדלה. ביצועו של הילל בתת מבחן זה היה בטווח הגבולי (אחוזון 2), זה נבע באופן חלקי מהאימפולסיביות וחוסר הקשב שלו במהלך הבחינה. הילל השלים את תת המבחן 'שינון משפטים', תת מבחן שעוצב בכדי להעריך את טווח הזיכרון המילולי וזיכרון לטווח קצר. הוצגו להילל משפטים ממורכבויות לשוניות ובאורכים שונים והוא נתבקש לחזור עליהם. ביצועו בתת מבחן זה היה בטווח הגבולי (אחוזון 5), שוב הילל היה מוסח במהלך תת מבחן זה, וסיפק פרשנות משלו לכל תגובה, שלרוב גרמה לשגיאות. הילל השלים את תת המבחן 'שטף מילולי', תת מבחן שעוצב בכדי למדוד את הפרודוקטיביות המילולית. הוא התבקש להפיק מילים רבות ככל האפשר בקטגוריות סמנטיות (קטגוריות מבוססות משמעות) תוך 60 שניות. ביצעו היה בטווח הממוצע נמוך בתת מבחן זה (אחוזון 16). תוצאה זו היתה מרשימה בהתחשב במוסחותו של הילל ובנטייתו לדבר על דברים שמעניינים אותו במהלך המבחן.

**הישגים לימודיים**

בכדי להעריך את יכולותיו הלימודיות, הילל קיבל את מבחן הישגים של וודקוק-ג'ונסון, מהדורה רביעית ((WJ-Ach IV. ביצועיו הושוו לתלמידים בני גילו. באופן כללי, 'מיומנויות הקריאה הבסיסיות' שלו היו בטווח הממוצע (אחוזון 63). בתת הסולם של 'זיהוי אותיות ומילים', הבוחן את יכולתו לקרוא בקול מילים בודדות, ביצועו היה בטווח הממוצע (אחוזון 66). כאשר הוא התבקש לקרוא מילות תפל כמדד למיומנויות הפענוח/הקוליות, ביצועו היה בטווח הממוצע (WORD ATTACK, אחוזון 58). בתת המבחן 'הבנת הנקרא', המודד הבנת טקסט כתוב, ביצועו של הילל היה בטווח הממוצע (אחוזון 55). לבסוף, במבחן הבודק את היכולת לקרוא קטעים בקול רם, ביצועו של הילל היה בטווח הממוצע ('קריאה בקול', אחוזון 68). הוא קרא בקול גבוה מאוד אבל עם פרוזודיה טובה.

באופן כללי, יכולות 'כתיבת השפה' של הילל היו בטווח הממוצע (אחוזון 73). יכולתו של הילל לכתוב אותיות ומילים שהוקראו בקול, היתה בטווח הממוצע גבוה ('איות', אחוזון 87). במדד אשר המודד את היכולת לכתוב משפטים בתגובה לרמז מילולי או מתמונה, ביצועו של הילל היה בטווח הממוצע ('כתיבת דוגמאות', אחוזון 50). בתת מבחן זה, הילל הצליח להשלים משפטים כמענה להנחיות. באופן כללי, הוא ענה בהתאם להנחיות עם דקדוק הולם לגילו.

היכולת המתמטית של הילל מהווה נקודת חולשה מובהקת. ביצועו של הילל היה בטווח הגבולי במבחן הבודק את היכולת לנתח ולפתור בעיות מתמטיות, וכן ליישם מושגים מספריים פשוטים ('בעיות ישימות', אחוזון 5). הוא התקשה בפתרון בעיות חיבור וחיסור פשוטות שתוארו בתמונות. תת המבחן 'חישוב' הועבר להילל, אך הוא לא הגיב לשום הנחיה, ורק רצה לשיר שיר מועדף "22". למרות ניסיונות רבים לשלבו במטלה, הילל לא השלים שום פריט, ורק המשיך לשיר. לכן, תת מבחן זה הופסק.

**אינטגרציה ויזו-מוטורית ויכולות חזותיות-מרחביות**

הילל השלים מספר תתי מבחנים מוטורים ממבחן NEPSY-2. הילל קיבל את מטלת חיקוי תנועות יד מתוך NEPSY-2, בה הוא התבקש לחקות את תנועות היד/האצבע של הבוחנת. באופן כללי, ביצועיו באמצעות כל אחת משתי הידיים היו בטווח הגבולי, אפילו מעבר לשימוש בשתי הידיים. בתת המבחן 'דיוק ויזו-מוטורי' מתוך NEPSY-2, אשר בחן את יכולתו של הילל למהירות ודיוק גרפו-מוטורי, הוא קיבל ציון כללי בטווח הממוצע נמוך. זאת בגלל שעבד משמעותית מהר יותר בהשוואה לבני גילו (טווח המעולה ביותר), אך עשה יותר טעויות בהשוואה לבני גילו (טווח הלקוי).

**יכולות למידה וזיכרון**

על מנת להעריך את יכולות הלמידה והזיכרון החזותי והמילולי של הילל, הוא קיבל את סולם הערכת זיכרון ילדים (CMS). באופן כללי, הילל התקשה באופן משמעותי להתמקד במהלך שלבי הלמידה של רוב מטלות ה CMS. גם נראה שהוא לא הבין את המטלות עצמן, כמו שיצר דגמים שלו עם נקודות מאשר העתיק דגם שהוא היה צריך לזכור. תת המבחן היחידי שבו הילל הראה עניין, היה מטלת זיכרון נרטיבי בה הוא קרא סיפור פעם אחת והתבקש לשחזר באופן חופשי את הסיפור (תת המבחן 'סיפורים'). מיד לאחר שמיעת הסיפור, יכולתו של הילל לשחזר את הסיפור באופן חופשי, היתה בטווח הממוצע. לאחר השהייה, יכולתו לשחזור הסיפור באופן חופשי היתה גם כן, בטווח הממוצע. בשלב הזיהוי, ציונו היה בטווח הממוצע נמוך.

**תפקודי הקשב**

הילל קיבל את תת המבחן 'פסל' מתוך מבחן NEPSY-2, על מנת להעריך את הקשב, ההתמדה המוטורית והאימפולסיביות שלו. הוא התבקש לשמור על תנוחות גופו בשקט, בעיניים עצומות למשך 75 שניות, ולעכב את הדחף להגיב למסיחים קוליים. להילל היה קושי משמעותי במטלה זו, והוא כמעט כל הזמן זז והשאיר את עיניו פקוחות. לכן, ביצועו היה בטווח הלקוי בהשוואה לבני גילו (אחוזון 1), מה שמציע כי הקשב המתמשך שלו מצומצם.

מבחן של קשב יומיומי עבור ילדים (TEA-Ch)ֿ­, המודד סוגים שונים של יכולות קשביות, הועבר להילל. עם זאת, בתת המבחן הראשון, הבוחן קשב סלקטיבי מבוסס חזותית ‘sky Search’)), הוא לא הצליח בפרטי האימון, להראות הבנה של כיצד בוחרים את האובייקטים הנכונים. לפיכך, תת מבחן זה הופסק. בתת מבחן של קשב שמיעתי מתמשך (‘Score!’), הילל לא הצליח להבין את הבסיס הספרתי של המטלה, למרות חזרות מרובות, ולכן שוב מטלה זו הופסקה.

אמו של הילל והמחנכת שלו מילאו כל אחת את שאלון קונורס, מהדורה 3 (Conners 3), שאלון אשר מודד את הקשב, ההיפראקטיביות, קשיים רגשיים וקשיים קוגניטיביים, אשר מקושרים להפרעת קשב כמו ADHD והפרעות פסיכולוגיות אחרות. שני הדיווחים הצביעו על חשש ברמות מובהקות מבחינה קלינית, הקשור להיפראקטיביות/אימפולסיביות. אמו ציינה גם חשש מובהק מבחינה קלינית בכל תתי הסולמות הקשורים לחוסר קשב, עם עליה בסיכון בתחומים אלה כפי שדורגו על ידי המחנכת של הילל.

האם והמחנכת של הילל מילאו גם את מערכת הערכת התנהגות עבור ילדים, מהדורה שלישית (BASC-3), מדד נייר ועיפרון של תפקודיו על פני תחומים. בבחינת תתי הסולמות של תפקודי הקשב וההיפראקטיביות במדד זה, אמו של הילל דיווחה על עלייה מובהקת מבחינה קלינית בתת הסולם 'בעיות קשב' (למשל, הוא כמעט תמיד מוסח בקלות, יש לו טווח קשב קצר, מתקשה להתרכז), כאשר המחנכת ציינה עלייה בסיכון בתחום זה. אמו ציינה גם עלייה מובהקת מבחינה קלינית בתת הסולם 'היפראקטיביות' (למשל, כמעט תמיד פועל ללא מחשבה, פעיל יתר על המידה, בתנועה מתמדת).

**תפקודים ניהוליים**

המושג מיומנויות ניהוליות מתייחס לכישורי חשיבה מורכבים ולשימוש יעיל במשאבים הקוגניטיביים. אלה מיומנויות ספציפיות הכוללות החזקת הקשב, זיכרון עבודה, תכנון, שיפוט, ארגון, רצף, ריבוי משימות, ניטור עצמי, ויסות של ההתנהגות והרגשות, ופתרון בעיות מורכבות. אמו של הילל והמחנכת שלו השלימו כל אחת את שאלון למדידת התפקודים הניהוליים, מהדורה שנייה (BRIEF-2), שהוא מדד מתוקנן של תפקוד ניהולי בחיי היומיום. באופן כללי, דירוג אמו של הילל הצביע על חשש ברמות מובהקות מבחינה קלינית בכל המדדים, מה שמעיד על כך שהילל מתקשה בוויסות התנהגותי, רגשי וקוגניטיבי. המחנכת של הילל גם הצביעה על חששות, אך במידה פחותה, ובטווח הסיכון. באופן חריג, היא הצביעה על חשש ברמות מובהקות מבחינה קלינית בנוגע ליכולתו של הילל להעביר את רגשותיו כראוי ולהשתמש בזיכרון העבודה שלו.

דירוג המחנכת של הילל הצביע על עליה בסיכון בתת הסולם 'בעיות לימודיות' מתוך BASC-3 (למשל, כמעט תמיד יש לו בעיות עם הקריאה, לרוב יש לו בעיות עם מתמטיקה). וכן, בתת הסולם 'מיומנויות למידה' מתוך BASC-3 (למשל, אף פעם לא מגיש את העבודה בזמן או בעל הרגלי למידה טובים). אמנם דיווח ההורים או המחנכת לא הצביע על חשש מובהק מבחינה קלינית בסולם 'בעיות לימודיות' מתוך Conners-3; עם זאת, דיווח אמו הצביע על חשש מובהק מבחינה קלינית בתת הסולם 'תפקודים ניהוליים' מתוך Conners-3, דבר המרמז על קושי בתכנון וארגון.

**תפקודים חברתיים-רגשיים-התנהגותיים**

האם והמחנכת של הילל מילאו כל אחת את שאלון BASC-3, אשר מודד מגוון בעיות חברתיות, רגשיות, התנהגותיות ולימודיות. בסולם זה, הדיווחים הושוו לנורמות המתאימות לגיל. הסימפטומים שנמצאו בטווח הסיכון, מצביעים על רמות קלות עד מתונות בהשוואה לבני אותו הגיל וצורך ביותר תשומת לב. סימפטומים בטווח המובהקות מבחינה קלינית באזור נתון, מצביעים על רמות מתונות עד חמורות בהשוואה לבני אותו הגיל ומעידים על אפשרות גבוהה שדרושה התערבות עבור סימפטומים כאלה. תתי הסולמות חברתי-רגשי והתנהגותי מתוך Conners 3 גם מדווחים בחלק זה של הדו"ח.

המחנכת של הילל מילאה את החלק של תשובה פתוחה מתוך BASC-3. כאשר היא נשאלה על נקודת החוזק של הילל מבחינה התנהגותית ו/או רגשית, המחנכת דיווחה כדלקמן: "להילל מוטיבציה חברתית. הוא בדרך כלל שולט על גופו בבית הספר, ואוהב לעשות טוב. הוא ילד מצחיק אשר אוהב לצחוק ולדבר עם כולם". כאשר נדרשה לכתוב רשימה של חששות ספציפיים בנוגע להתנהגויות ו/או לרגשות של הילל, המחנכת דיווחה כדלקמן: "התנהגות בבית ,טווח הקשב, להתיידד/לקיים קשרים עם אחרים.

שתי המדרגות הצביעו על חששות בקשר לבעיות בהתנהגותו של הילל. לדוגמה, שתיהן הצביעו על עליות מובהקות מבחינה קלינית בתתי הסולמות 'תוקפנות' ו'הפרעת התנגדות-(ODD)' מתוך Conners-3. אמו של הילל ציינה עליה מובהקת מבחינה קלינית בתת הסולם 'תוקפנות' מתוך BASC-3 (למשל, כמעט מיד מתווכח כאשר לא מקבל את מבוקשו, הוא תוקפני יתר על המידה, לעיתים קרובות הוא זורק או שובר דברים כאשר כועס). היא דיווחה על עליה מובהקת מבחינה קלינית בתת הסולם 'בעיות התנהגות' מתוך BASC-3 (למשל, כמעט תמיד מפר את החוקים, לעיתים קרובות נכנס לצרות, פוגע באחרים בכוונה) עם דיווח של המחנכת על עלייה בטווח הסיכון בתחום זה.

המדרגות הצביעו גם על חששות בנוגע לתפקודים הרגשיים של הילל. אמו הצביעה על עליות מובהקות מבחינה קלינית בתת הסולם 'חרדה' מתוך BASC-3 (למשל, לעיתים קרובות הוא נראה מתוח, עצבני, דואג, חושש) עם דיווח המחנכת על חששות בטווח הסיכון בתחום זה. אמו ציינה עליות בטווח הסיכון בתת הסולם 'דיכאון' מתוך BASC-3 (למשל, לעיתים קרובות הוא נעצב בקלות ורגזני). היא ציינה עליות בטווח הסיכון בתת הסולם 'סומטיזציה' מתוך BASC-3, אשר מצביעה על כך שהילל עשוי לחוות סימפטומים גופניים שלרוב קשורים בבסיסה של מצוקה פסיכולוגית.

המדרגות הצביעו גם על חששות בנוגע למיומנויות ולאינטראקציות הבינאישיות של הילל. שתי המדווחות הצביעו על עליה מובהקת מבחינה קלינית בתת הסולם 'יחסים עם עמיתים' מתוך BASC-3, מה שמעיד על כך שיכולה להיות בעיה בהתיידדות או שמירה על חברים. אמו ציינה גם עליה מובהקת מבחינה קלינית בתת הסולם 'חריגות' מתוך BASC-3 (למשל, לעיתים קרובות מבולבל, בוהה, כמעט תמיד נראה מוזר), ובתת הסולם 'רתיעה' מתוך BASC-3 (למשל, לעיתים קרובות מעדיף לשחק לבד ונמנע מלהכיר חברים חדשים), והמחנכת שלו דיווחה על חששות בטווח הסיכון.

לבסוף, האם והמחנכת של הילל הצביעו על עליות בתת הסולם 'תפקוד אדפטיבי' מתוך BASC-3. אמו של הילל דיווחה על עליות בטווח הסיכון בתת הסולם 'פעילויות יומיומיות' (למשל, אף פעם לא מנקה אחרי עצמו או מגדיר מטרות ריאליות). שתי המדווחות הצביעו על עליות בטווח הסיכון בתתי הסולמות 'תקשורת פונקציונלית' (למשל, אף פעם לא עוקב אחר מידע בעת הצורך או שהוא לא מובן כאשר מספר על חוויותיו האישיות) ו'מיומנויות חברתיות' (למשל, אף פעם לא מראה עניין ברעיונות של אחרים). אמו של הילל דיווחה על עליה מובהקת מבחינה קלינית בתת הסולם 'מנהיגות' (למשל, אף פעם לא מקבל החלטות בקלות) עם דיווח המחנכת המצביע על חשש בטווח היכון בתחום זה. אמו של הילל גם דיווחה על עליה בטווח הסיכון בתת הסולם 'יכולת ההסתגלות' (למשל, אף פעם לא מסתגל טוב לשינויים בשגרה או נרגע בקלות כאשר כועס).

האם והמחנכת של הילל מילאו את סקלת דירוג ספקטרום אוטיסטי (ASRS), מדד דיווח נייר ועיפרון של הורים ומורה, לבדיקת הפרעה על הספקטרום האוטיסטי. באופן כללי, בסולם אשר מודד סימפטומים הקשורים ישירות לקריטריון האבחוני בהתבסס על המדריך לאבחון וסטטיסטיקה של הפרעות נפשיות, מהדורה חמישית (DSM-5) עבור הפרעה על הספקטרום האוטיסטי, הדירוגים של שתי המדווחות היו בטווח הגבוה מאוד, מה שמעיד על כך שהילל עומד בקריטריונים של הפרעה על הספקטרום האוטיסטי. בבדיקה של תתי הסולמות האינדיבידואלים שמרכיבים מדד זה, אמו של הילל דיווחה על ציון גבוה מאוד בסולם 'חברתי/תקשורת', מה שמצביע על כך שיש לו קושי מובהק באינטראקציות חברתיות הולמות והדדיות. שתי המדרגות דיווחו גם על ציון גבוה מאוד בסולם 'התנהגויות חריגות', מה שמצביע על כך שייתכן והילל לא יוכל לגלות סבלנות כראוי לשינויים בשגרה שלו או שעשוי לעסוק בהתנהגויות סטראוטיפיות. אמו של הילל דיווחה על ציון גבוה מאוד בסולם 'ויסות עצמי', והמחנכת שלו דיווחה על חשש גבוה בתחום זה. נבחנו סולמות הטיפול על מנת לקבוע מטרות טיפול אפשריות. שתי המדרגות ציינו חששות בטווח הגבוה מאוד בנוגע ל'נוקשות ההתנהגותית' ו'לרגישות החושית'. אמו של הילל דיווחה על חשש בטווח הגבוה מאוד ב'חיברות עם עמיתים/מבוגרים', ב'הדדיות חברתית/רגשית' וב'שפה לא טיפוסית' (א-טיפקלית), והמחנכת דיווחה על חששות בטווח הגבוה בתחומים אלה. שתי המדווחות ציינו חששות בטווח הגבוה בנוגע ל'קשב'. המחנכת שלו גם דיווחה על חששות בטווח הגבוה בקשר ל'התנהגויות סטראוטיפיות'.

אימו של הילל מילאה את סולם חרדה לגיל הרך (PAS), מדד של חרדה על פני מספר תחומים. על פי דירוגיה, באופן כללי החרדה של הילל היתה בטווח האופייני של התפקוד. לצד זה, היא דיווחה על ציון בטווח הגבוה מאוד בסולם 'חרדה כללית' בשל אינדיקציות לכך שהילל כמעט תמיד מתקשה לעצור את דאגותיו.

הילל השלים את מבחן הציורים ההשלכתיים על מנת להעריך את תפקודו החברתי-רגשי. ראשית, הוא התבקש לצייר דמות (מטלת ציור דמות). הילל צייר דמות מקל ולידה דמות נוספת המורכבת מצורות גאומטריות. לדמות היה עיגול עבור הפנים ושתי עיניים. הפה של הדמות נראה פתוח. בעודו מצייר, הילל סיפר בהתלהבות; עם זאת, הוא תיאר סיפור שהיה קשה לעקוב אחריו, ומערב שני חברים שמשחקים, אך אז נדמה שהוא לווה מושגים מתת מבחן הזיכרון (CMS) ששמע, לכן נעשה קשה יותר לעקוב אחרי הכל יחדיו. הילל התבקש לצייר את משפחתו עושה משהו יחד (ציור משפחה בתנועה). שוב, הוא תיאר סיפור שהיה קשה לעקוב אחריו, על קפיצה על הספה ואיך אחיו היה קטן ממנו. לאחר מכן, הוא אמר שאמו מאוד אדיבה. באופן כללי, ציוריו של הילל היו לא מפותחים לגילו, ייתכן וזה קשור באופן חלקי לכך שסיפר בזמן שצייר סיפור מפורט אך מבלבל.

הילל עבר גם ראיון קצר, בכדי שיתאפר ללמוד יותר על התפקוד החברתי-רגשי שלו. בדומה לשפתו במהלך האבחון, שפתו בראיון היתה משיקה והילל התקשה בהבנת או מענה על שאלות. לפיכך, יש לפרש את תגובותיו בזהירות. הילל ציין שהוא חי עם אמו ואביו שאליהם הוא אדיב. הוא אמר גם שהוא חי עם אחיו בן השש וחצי (להילל יש אח תאום). הוא לא הזכיר אחים אחרים. הילל סיפר כי הוא לעיתים בצרות בבית בגלל שרב עם אחיו, ובזמן זה הוא לא מורשה להשתמש במסכים. כאשר נשאל על בית הספר, הילל ציין שיש לו מורה שהיא מאוד אדיבה. הוא סיפר שהחלק הכי קשה בבית הספר הוא שיש לו חברים שמכים אותו לפעמים, אך הוא לא פירט על כך. כאשר הוא נשאל מה הוא אוהב לעשות כתחביב, הילל ענה "אני אוהב את קייטי פרי".

**תפקודים נוירו-התפתחותיים**

הועבר להילל אבחון אוטיזם באמצעות תצפית, מהדורה שנייה (ADOS-2). אבחון ADOS-2 הוא תצפית מובנית של חיברות, תקשורת והתנהגות, המשמשת להבדיל בין הפרעות על הספקטרום האוטיסטי לבין קשיים התפתחותיים אחרים. להילל הועבר מודול 3, אשר מיועד לשימוש עם ילדים אשר פיתחו שטף שפתי.

בנוגע לתקשורת, הילל דיבר באופן ברור ובמשפטים שלמים. הוא דיבר בקול גבוה ושירי. הילל לא הדהד את דיבורם של אחרים או השתמש בשפה חזרתית. הוא לא דיבר באופן תסריטי. הילל הציע לרוב מידע בנוגע לדעותיו ושאל באופן ספונטני על מחשבותיה, רגשותיה וחוויותיה של הבוחנת. עם זאת, רוב התקשורת המילולית היתה מכוונת-אובייקט, כתגובה לשאלות, או התמקדה בנושאים שמענייניים את הילל, יותר מאשר שיחה הדדית אמיתית. לעיתים קרובות, הילל גם אמר ביטויים שלא נראו קשורים לשיחה שמתקיימת או למשהו בחדר, מה שגרם לכך שהיה קשה לעקוב אחריו.

מבחינה חברתית, התקשורת הבלתי מילולית של הילל (קשר עין, מחוות, הבעות פנים) היתה מצומצמת מאוד. הוא כמעט ולא יצר קשר עין. הוא לרוב מיקם את גופו הרחק מהבוחנת כאשר שוחח איתה. הוא ביצע מחוות הדגמה מהירה, רק כאשר התבקש באופן ישיר במטלת הדגמה. כאשר התבקש להסתכל על תמונות, ספרים ודמויות מצוירות, הילל הביע הבנה מילולית של הפעולות והאירועים בתמונות, ותיאר באופן ספונטני את הרגשות של הדמויות; יחד עם זאת, הרגשות שתיאר לא תמיד היו נכונים. הוא התקשה לתאר את רגשותיו כאשר התבקש לכך. להילל יש גם הבנה מצומצמת של מערכות יחסים חברתיות, ולרוב הוא מספק תגובות מבולבלות על מערכות יחסים כמו חברויות.

הילל שיחק וסיפר סיפור באופן יצירתי התואם את גילו. המשחק של הילל בלט עקב אופיו הלא-הדדי. נראה שהוא נהנה "לעלות הצגה" בפני הבוחנת, אך לא אפשר לה לשחק איתו יחד. כאשר היא ניסתה להיות דמות במשחק שלו, הילל הנחה אותה מה הדמות שלה צריכה להגיד בדיוק. הילל לא הציג התעניינות חושית יוצאת דופן במהלך התצפית. הוא לא הציג גינוני יד/אצבע מוזרים או מורכבים. הוא העלה כמה תחומי עניין מצומצמים מספר פעמים: ממתקים, קייטי פרי וטיילור סוופיט, למרות שהוא יכל להיות מוסת מתחומי עניין אלה. הילל גם התעצבן מאוד על הבוחנת כאשר היא הציגה ציורים אשר הראו חיה שגונבת מזון מחיה אחרת. למרות האופי העליז של הסיפור, הילל התרגז, ואמר מספר פעמים שהוא לא אוהב את הסיפור כי אנשים לא צריכים לגנוב.

באופן כללי, הילל תקשר לעיתים קרובות עם הבוחנת, אך עשה זאת באופן חריג וחד צדדי, כך, שלרוב התמקד בתחומי העניין שלו. מה שהוביל לאינטראקציה מביכה. בהתבסס על אלגוריתם לניקוד התנהגויות אלה לפי ADOS-2, התנהגויותיו של הילל הן הרבה מעל תחום החתך להפרעה על הספקטרום האוטיסטי, מה שמצביע על כך שהוא עומד בקריטריונים של אבחנה זו. חשוב לציין, כי מבחן ADOS-2 הוא רק חלק מההערכה מקיפה ולא יכול להצביע לבדו על אבחנה.

**סיכום הממצאים**

הילל רוז הינו ילד בן 6 ו-9 חודשים, הלומד בכיתה א' בבית הספר ג'ון ד. רונקל בברוקלין, מסצ'וסטס. אמו פנתה להערכה נוירו-פסיכולוגית ופסיכולוגית זו, עקב חששות הקשורים להתנהגויות, לכישורים החברתיים וללמידה של הילל. בהתחשב בקשב והמאמץ התנודתיים שלו, וכן, בקושי בהבנת מטרות המטלות, אבחונו של הילל כלל הנראה מהווה תת ייצוג של יכולותיו הבסיסיות. עם זאת, נראה שהתנהגותו במהלך הערכה זו משקפת את רמת התפקוד הנוכחית שלו.

התפקוד הנוירו-פסיכולוגי של הילל תנודתי. למרות שתפקודו הקוגנטיבי באופן כללי נע בין טווח הממוצע נמוך לטווח הממוצע, מהירות העיבוד שנמדדה היתה בטווח נמוך מאוד, ככל הנראה בשל חוסר קשב. המיומנויות הבסיסיות של הקריאה והכתיבה היו ברמת הכיתה; עם זאת, להילל היה קושי משמעותי במטלות של פתרון בעיות מתמטיות, אשר עולה בקנה אחד עם ההערכות הקודמות. נקודות החולשה של הילל היו בתחומי האינטגרציה הויזו-מוטורית, הדיוק הגרפו-מוטורי והתיאום המוטורי. הזיכרון הנרטיבי של הילל היה תואם גיל; לצד זה, מבחנים אחרים של זיכרון ולמידה לא הצליחו להראות את התמונה המדויקת של יכולותיו של הילל. מבחני שפתיים הצביעו על קושי בזיכרון העבודה המילולי, במעקב אחר הוראות וביכולת לספר סיפור נרטיבי.

הדבר המשמעותי ביותר בפרופיל של הילל הוא האימפולסיביות בשילוב עם מיומנויות חברתיות לקויות ותחומי עניין יוצאי דופן. הקושי בהבנת סיטואציות חברתיות והחשיבה הנוקשה, מובילים את הילל לעיתים קרובות לא להבין סיטואציות וכנראה גורם לעלייה בבעיות ההתנהגות שלו. רוב ההתנהגויות אלו מתרחשות לרוב בסביבה הביתית, שם הילל מרגיש הכי נוח, אך, גם כי שם הוא לא נתרם מהשגרה המובנית של הכיתה. בבית, הילל מגיב בתוקפנות פיזית ובהתנהגויות בריחה. הילל התקשה לעקוב אחר רוב המטלות במהלך הערכה זו, אפילו במסגרת של אחד-על-אחד.

לאור האמור לעיל, רוב ההתנהגויות של הילל ממשיכות להיות תואמות לאבחנה של הפרעת קשיי קשב/היפראקטיביות (ADHD), מצג משולב, במיוחד דפוס ההתנהגות המובהקת של חוסר קשב, היפראקטיביות ואימפולסיביות על פני סביבות שונות. בנוסף לזאת, הילל מציג גם מיומנויות חברתיות לא אופייניות, המאופיינות באינטראקציות חד צדדיות המתמקדות בתחומי העניין שלו. יש לו גם חשיבה נוקשה ולא גמישה, תחומי עניין מצומצמים ורגישות חושית. כל ההתנהגויות הללו תואמות לאבחנה של הפרעת על הספקטרום האוטיסטי (ASD). הסימפטומים של ASD של הילל מועצמים על ידי הפרעת קשיי הקשב/היפראקטיביות שלו, כפי שהוא לעיתים קרובות מנתח באופן שגוי סיטואציות, ואז עונה באופן אימפולסיבי לשגיאות אלה. חשוב לטפל בשתי ההפרעות במקביל בכדי לעזור להילל.

למרות נקודות החולשה שלו, יש להילל חוזקות רבות הכוללות את אופיו העליז והחברותי, התעניינותו בתשומת לב חברתית וכישוריו המוזיקליים. בעזרת התערבות מתאימה, הילל עשוי להשתפר בוויסות ההתנהגותי והרגשי שלו. יתרה מזאת, כל הבעיות שבבסיס הלמידה יתבהרו יותר כאשר הילל יוכל לעסוק בצורה טובה יותר בפעילות לימודית.

**אבחנות**

* הפרעה על הספקטרום האוטיסטי (DSM-5:299.00; ICD-10:F84.0)
* הפרעת קשיי קשב/היפראקטיביות (DSM-5:324.01; ICD-10:F90.2)

**זכאות למגבלות**

זכאות לתוכנית לימוד פרטנית (IEP) או לתוכנית 504 (Accommodation Plan) מחייבת שהתלמיד יעמוד בקריטריונים של הגדרת המוגבלות של המחלקת החינוך היסודי ותיכון של מסצ'וסטס (DESE). עמידה בקריטריונים אלה צריכה להיות החלטה שנעשית על ידי צוותו של התלמיד. ההצעות הבאות שמוצעות לצוות של הילל מבוססות על התוצאות של הערכה הנוכחית.

**אוטיזם** פירושו מגבלה התפתחותית המשפיעה באופן משמעותי על התקשורת המילולית והבלתי מילולית ועל האינטראקציות החברתיות. הפרעה זו מופיעה בדרך כלל לפני גיל 3, ומשפיעה לרעה על ביצועיו הלימודיים של הילד. מאפיינים אחרים שלרוב קשורים לאוטיזם הם עיסוק בפעילויות חזרתיות ותנועות סטראוטיפיות, התנגדות לשינויים סביבתיים או שינויים בשגרה, ותגובות חריגות להתנסויות חושיות. הילל מראה קושי משמעותי עם הדדיות חברתית, פיתוח והבנה של מערכות יחסים, ותחומי עניין מצומצמים ונוקשים, אשר מקשים עליו לקיים אטרקציה חברתית ולהראות את הפוטנציאל הלימודי שלו.

**חוזקות:**

* ידידותי ובעל עניין חברתי
* מוכשר מבחינה מוזיקאלית
* יכולת יצירתית למשחק ולספר סיפור
* מיומנויות בסיסיות של קריאה וכתיבה ברמת הכיתה
* מיומנויות זיכרון נרטיבי ממוצעות

**גורמים מגבילים:**

* חוסר ויסות התנהגותי ורגשי
* התנהגויות מסוכנות: תוקפנות פיזית והתנהגויות בריחה בסביבת הבית
* חשיבה נוקשת ובלתי גמישה
* נקודת חולשה בתקשורת החברתית
* התעניינות מוגבלת
* רגישות חושית
* רמת פעילות גבוהה
* חוסר קשב
* כישורי לקויים בפתרון בעיות מתמטיות

**המלצות:**

**לבית הספר**

1. להילל דרושה תוכנית לימוד פרטנית (IEP) שתעזור לקדם אותו משמעותית ולטפל בעיכובים החברתיים והלימודיים שלו. מבחינת מסגרת, המסגרת שעשויה להיות הכי מועילה להילל, היא מסגרת שילוב חלקי. בחלק מהיום הוא צריך להיות בחדר המיועד לילדים עם מוגבלויות, כמו הפרעה על הספקטרום האוטיסטי. במסגרת זו, הוא יוכל לקבל את השירותים הנדרשים (ראה להלן) ויוכל להיתרם מצוות שהוכשר לעבודה עם תלמידים כמו הילל. מסגרת זו צריכה להיות קטנה ושיהיה לה לא רק מדריך אחד, אלא מספר עוזרים משותפים שיוכל לכוון את הילל להתנהגות וסיטואציות חבריות מותאמות. חלק מהיום של הילל צריך להיות מושקע גם בכיתה במסגרת חינוך רגיל, כך שהוא יוכל להיתרם מחשיפה לעמיתים בעלי התפתחות טיפוסית שיכולים להוות מודלים לחיקוי שהוא צריך בכדי לקדם את התפתחות החברתית שלו. שוב, בסביבתו הוא עשוי להזדקק לשותף או אפילו עוזר אישי שיעזור לו לגשת לחומר ולהישאר בטוח בתוך הכיתה. בכל מסגרת, הילל יזדקק לתוכנית מאוד מובנית, מגרה, מעשית, ויחס נמוך של מורה-תלמיד. הצוות צריך להיות מאומן בעבודה עם ילדים עם הפרעות התפתחותיות, כמו ASD ולקויות למידה. מנתח התנהגות מוסמך (BCBA) צריך לפקח על הצוות בכדי לעזור להם להבין את הצרכים הייחודיים של הילל.
2. הילל צריך לקבל שירותים המכוונים לטיפול בעיכוביו. מומלץ לבצע את הפעולות הבאות:
3. קריאה/כתיבה: המיומנויות הבסיסיות של קריאה והכתיבה של הילל תקינים; למרות זאת, הן הקריאה והן הכתיבה יעברו במהירות משינון להבנה של פסקאות והפקה של משפטים מורכבים יותר. אלה עשויים להיות תחומי קושי עבור הילל בשל חוסר הקשב ותפקודים ניהוליים לקויים.
4. מתמטיקה: הילל צריך להתמקד בפתרון בעיות מתמטיות. הוא עשוי להיתרם משימוש באמצעי המחשה בזמן לימוד מתמטיקה.
5. מיומנויות חברתיות: הילל צריך ללמוד ולתרגל כישורי אינטראקציות חברתיות בקבוצה, במיוחד ללמוד ליזום אינטראקציות עם אחרים, ולפרש/להגיב למשוב מאחרים על התנהגותו. קבוצת מיומנויות חברתיות מתאימה, בדרך כלל נעשית בהובלה משותפת של פסיכולוג ו/או מטפל בדיבור ושפה, ומורכבת מ2-3 תלמידים עם בעיות דומות במיומנויות החברתיות. תוכנית החשיבה החברתית (<https://www.socialthinking.com/>), מתאימה להילל. בקבוצתו הוא יכול גם לתרגל מיפוי התנהגות חברתית וליצור סיפורים חברתיים או תסריטים חברתיים. הוא יזדקק להוראה מפורשת ללקיחת נקודת מבט של האחר.
6. דיבור/שפה: בנפרד מקבוצת המיומנויות החברתיות שלו בה הוא עובד על אינטראקציות עם אחרים ועל השפה הפרגמטית, הילל צריך להמשיך לקבל תמיכה בדיבור/שפה, בכדי לחזק את השימוש במשפטים מורכבים ליצירת סיפורים רציפים שיוכל לספר על חוויותיו לאחרים. הוא גם זקוק לתמיכה בהבנת שפה מורכבת או רבת שלבים.
7. טיפול ויזו-מוטורי/ריפוי בעיסוק: הערכה זו ובדיקות קודמות ממשיכות בהצגת החולשות של הילל בתיאום המוטוריקה העדינה ודיוק גרפו-מוטורי. הילל עשוי להיתרם מטיפול בריפוי בעיסוק על מנת לקדם את כישורי אחיזת העיפרון, כמו גם את הוויסות העצמי ופעילויות יומיומיות.
8. הרחבת שנת הלימודים: נדרש המשך מתן שירותים עבור הילל גם בקיץ, בכל התחומים (לא רק לימודיים), מכוון שהוא נמצא בסיכון גבוה לרגרסיה במיומנויותיו.
9. רשימת ההתאמות המורחבת של הילל נמצאת כעת בתוכנית הלימוד הפרטנית שלו (מפורטת לעיל) ועדיין מתאימה וצריכה להיות מיושמת בכל המסגרות.
10. הילל נמצא בסיכון להיות נתון לבריונות ובלי כוונה יכול להיות בריון כלפי אחרים. יש לעודד הצוות שלו להתחשב בכך ולפתח תוכנית שתבטיח שהוא ואחרים יהיו מוגנים בזמן הלימודים.
11. למרות שבעיות ההתנהגות של הילל מתבטאות בדרך כלל בבית, בהתבסס על דיווחי השאלונים, מורתו דיווחה שיש לו קושי עם תוקפנות ובהתנהגות אפילו בסביבת בית הספר. מכוון שתמיכה רחבה להילל היא חיונית עבור הכללה של המיומנויות, מומלץ שבית הספר של הילל יספק את שירותי ABA המרביים בסביבה הביתית, יחד עם טיפול חוץ (ראה להלן), בהיקף של 25 שעות שבועיות של ABA.

**לבית**

1. מומלץ שהוריו של הילל ישתפו את דו"ח זה עם אנשי הטיפול הרפואי והנפשי, הנוכחיים והעתידיים, כולל עם רופא הילדים והנוירולוג של הילל.
2. זה הכרחי מבחינה רפואית שהילל יקבל שירותי ABA גם במסגרת הבית, מכוון שיש לו התנהגויות בעייתיות ומסוכנות שנובעות ישירות מה ASD שיש לו. יחד עם שירותי ה ABA שמקבל בבית הספר, הילל צריך לקבל גם 25 שעות ABA שבועיות סך הכול. תוכנית ABA מותאמת צריכה להיות מנוהלת על ידי איש מקצוע מוסמך שהוא מנתח התנהגות מוסמך (BCBA) או שהוכשר על ידי מנתח התנהגות מוסמך (BCBA), או דוקטור לפסיכולוגיה. בנוסף, יש חשיבות לאיסוף נתונים עקביים על התרחשות התנהגויות בדידות שניתן לצפות בהן על מנת לעקוב אחר התקדמותו של הילל ולהתאים לו אסטרטגיות לפי הצורך. הוריו של הילל צריכים להיות מעורבים מקרוב בטיפול, בכדי לעזור להם לקבל כלי משמעת יעילים. הוריו של הילל יכולים לבקש הפניה באמצעות ספק הביטוח שלהם, רופא ילדים או על ידי שימוש בשירותי ASD שלהלן.
3. רמת הפעילות והאימפולסיביות של הילל נמצאות ברמה שייתכן ומצריכה המשך תמיכה תרופתית בכדי לעזור בוויסות ושיוכל להיתרם מטיפול. מומלץ להוריו להמשיך להתייעץ עם הספק הרפואי בהתאם לשינוי בסימפטומים או תופעות לוואי אפשריות לאורך זמן. לאור מורכבות המקרה של הילל, מומלץ שהתרופות יסופקו על ידי רופא התפתחותי התנהגותי או על ידי פסיכיאטר ילדים/מתבגרים. הוריו של הילל יכולים לבקש הפניה באמצעות ספק הביטוח שלהם, רופא ילדים או על ידי שימוש בשירותי ASD שלהלן.
4. הילל ייתרם מהמשך של תזונה נכונה ופעילות גופנית, כמו כן, הגבלת זמן מסך כדי לתחזק את תשומת לבו ומצב רוחו. הוא יכול להשתמש במסכים שעה אחת או פחות בכל יום.
5. יש לעודד את הילל להשתתף בפעילויות בית ספריות/קהילתיות שמקדמות הערכה עצמית, מיומנויות חברתיות והתפתחות מוטוריות (למשל, קרטה, מוסיקה, צופים, שחייה, ומועדונים בשעות שאחרי בית ספר).

**משאבים**

1. הספר *Educating Children with Autism,* דו"ח המבוסס על ראיות מהאקדמיה הלאומית למדעים (NAS), אשר מתאר המלצות עבור ילדים עם אוטיזם המבוססות על מחקר. ספר זה נכתב על ידי 'הוועדה להתערבויות חינוכיות עבור ילדים עם אוטיזם', העורכים הם: קתרין לורד וג'יימס פ. מגי, ניתן לצפות בו באינטרנט והוא זמין גם לרכישה.
2. קבוצת The Exceptional Lives מספקת מסד נותנים של השירותים והתוכניות של הפרעות הקשורות לאוטיזם. זה כולל תוכניות מיומנות חברתית, יועצים חינוכיים, מטפלים בדיבור, מרפאים בעיסוק, פיזיותרפיסטים, שירותים התנהגותיים ABA, הפסקות, תומכים וטיפול באכילה: (866) 518-0296; [www.exceptionallives.org](http://www.exceptionallives.org).
3. Autism Speaks מספק גם חומר מבוקר ויעיל ב [www.AutismSpeaks.org](http://www.AutismSpeaks.org).
4. ספרים רבים על הפרעה על הספקטרום האוטיסטי מפורסמים לאחרונה. כמה ספרים מהרשימה הבאה נמצאו כמועילים על ידי משפחות אחרות. משאבים אלה זמינים בחנויות ספרים קהיליות וב <http://www.amazon.com>.
5. *The Autism Sourcebook*, מאת אקסהורן.
6. *Overcoming Autism,* מאת קוגל ולזבניק
7. *Play and Imagination in Children with Autism,* מאת פמלה וולפברג*.*
8. *Behavioral Intervention for Young Children with Autism*, מאת קתרין מוריס, ג'ינה גריין וסטיבן לוס.
9. *The Verbal Behavior Approach: How to Teach Children with Autism and Related Disorders,* מאת מרי לינץ ברברה.
10. גידול ילד עם ASD או עם צרכים מיוחדים אחרים, עשוי להיות מאתגר לפעמים, והוריו של הילל מוזמנים ליצור קשר עם הורים אחרים לילדים עם אוטיזים, בשביל לקבל תמיכה והכוונה. קבוצות תמיכה של הורים הממוקמות באזורם, יכולות להופיע באתר האינטרנט של Autism Society of America ([www.autism-society.org](http://www.autism-society.org)), באתר האינטרנט של Autism Speaks ([www.autismspeaks.org](http://www.autismspeaks.org)), ובאתר האינטרנט Family Ties of Massachusetts (<http://massfamilyties.org/info/groups.php>). הפדרציה לילדים עם צרכים מיוחדים (FCSN) גם עשויה להיות משאב מועיל ([www.FCSN.org](http://www.FCSN.org)).
11. ייתכן והוריו של הילל ירצו להצטרך לקבוצת המייעצת להורים של המועצה המקומית (PAC) על מנת ליצור קשר עם הורים אחרים באזורם אשר מכירים את מערכת החינוך המיוחד בבית הספר במחוזם. ניתן למצוא מידע נוסף על קבוצות PAC באיזור באתר (<http://masspac.org>) או בטלפון (1-800-331-0688).
12. הילל עשוי להיתרם מהוראה בטכניקות מתוך תוכנית הלימוד החשיבה החברתית של מישל גרסיה ווינר (Michelle Garcia Winner’s Social Thinking). האתר הבא כולל מקורות מועילים ומוצרים למכירה שנידונים בתוכנית לימוד זו: <https://www.socialthinking.com/Products>.
13. המשאבים הבאים עשויים להיות שימושיים בפיתוח התערבויות (בבית הספר ובבית) בכדי להתמודד עם ה ADHD של הילל:
14. *Driven to Distraction (Book 1)* ו *Delivered from Distraction (Book 2),* מאת אדוארד הלוול וג'ון רייטי.
15. *Taking Charge of ADHD*, מאת ד"ר ראסל בארקלי.
16. *Smart but Scattered: The Revolutionary "Executive Skills" Approach to Helping Kids Reach Their Potential,* מאת פג דוסון, דוקטור לחינוך.
17. *Late, Lost, and Unprepared: A Parents' Guide to Helping Children with Executive Functioning,* מאת ג'ויס קופר-קאהן, דוקטור.
18. *Executive Skills in Children and Adolescents*, מאת פג דוסון וריצ'רד גוארה

תודה על ההזדמנות להעריך את תלמיד זה. זה היה תענוג לעבוד עם הילל. בבקשה הפנו כל שאלה בנוגע לדו"ח זה לד"ר סויטלסקי ב 781-559-8444.

קייטלין סויטלסקי, ד"ר לפילוסופיה

פסיכולוגית קלינית מורשית

בוסטון שירותים נוירו-פסיכולוגים

**נספח נתונים:**

שים לב: חלק זה מציג את הציונים שהילל השיג במהלך ההערכה הנוכחית. הם נכללים לצורך השוואה להערכת קודמות ועתידיות, ועבור אנשים המוסמכים ומכירים את המבחנים הספציפיים. משמעותם עשויה להיות לא ברורה עבור אנשים אחרים. ציונים אלה תרמו לאבחנות וההמלצות עבור תלמיד זה ומוסברים בטקסט נרטיבי.

ציוני הגלם שהושגו בהערכה זו הומרו לציוני תקן, אשר משקפים את רמת הביצועים של הילל בהשוואה לבני גילו. נכללו האחוזונים אשר מספקים אינדיקציה לאיפה ממוקמים הציונים של הילל במדד נתון של עקומת התפלגות נורמלית של ציונים של בני אותו הגיל.


**ציון תקן ((Standard Scores (SS): ממוצע= 100 (טווח הממוצע :85-115)**

**ציון Scaled (Scaled Scores (ss)): ממוצע=10 (טווח הממוצע 8-12)**

**ציון T (T-Scores): ממוצע= 50 (טווח הממוצע 40-60)**

**ציוני Z (Z-Scores): ממוצע =0 (טווח הממוצע -1.0 עד +1.0)**

**ציוני אחוזונים (Percentile scores): ממוצע=אחוזון 50 (טווח הממוצע הוא בין אחוזון 25 לאחוזון 75) דירוג מתוך 100.**



**יכולות קוגנטיביות**

|  |  |  |  |  |
| --- | --- | --- | --- | --- |
| **מבחן וקסלר להערכת אינטליגנציה עבור ילדים-מהדורה חמישית (V-WISC)** | | | | |
| **תחום** | **ציון תקן** | **אחוזון** | **רווח בר סמך 95%** | **טווח** |
| הבנה מילולית | 98 | 45 | 91-106 | ממוצע |
| חזותי מרחבי | 81 | 10 | 75-90 | ממוצע נמוך |
| חשיבה פלואידית | 88 | 21 | 82-96 | ממוצע נמוך |
| זיכרון עבודה | 88 | 21 | 81-97 | ממוצע נמוך |
| מהירות עיבוד | 72 | 3 | 66-84 | נמוך מאוד |
| ציון כללי | 83 | 13 | 78-89 | ממוצע נמוך |

|  |  |  |  |
| --- | --- | --- | --- |
| **תתי המבחנים של הבנה מילולית** |  | **תתי המבחנים של חזותי-מרחבי** |  |
| צד שווה | 11 | סידור קוביות | 6 |
| אוצר מילים | 8 | פאזל חזותי | 7 |
| **תתי מבחנים של חשיבה פלואידית** |  | **תתי המבחנים של זיכרון עבודה** |  |
| מטריצות | 5 | זכירת ספרות | 9 |
| משקולות | 11 | זכירת תמונות | 7 |
| **תתי המבחנים של מהירות עיבוד** |  |  |  |
| קידוד | 4 |  |  |
| איתור סימנים | 6 |  |  |

**תפקודי שפה**

|  |  |  |  |
| --- | --- | --- | --- |
| **מבחן להערכה נויורו-פסיכולוגית התפתחותית, מהדורה שנייה (NEPSY-2)-**  **תתי מבחני שפה** | | | |
|  | **ציון Scaled (Scaled Scores (ss))** | **אחוזון** | **תיאור** |
| הבנת הוראות | 4 | 2 | גבולי |
| שינון משפטים | 5 | 5 | גבולי |
| שטף מילולי-סמנטי | 7 | 16 | ממוצע נמוך |

**הישגים לימודיים**

|  |  |  |  |
| --- | --- | --- | --- |
| **מבחני הישגים של וודקוק-ג'ונסון, מהדורה רביעית (WJ-IV Ach, ציונים המתבססים על דרגת הכיתה)** | | | |
| **ציון תתי המבחנים** | **ציון תקן** | **אחוזון** | **טווח** |
| זיהוי מילים ואותיות | 106 | 66 | ממוצע |
| קריאת מילות תפל-Word Attack | 103 | 58 | ממוצע |
| קריאה בקול | 107 | 68 | ממוצע |
| הבנת הנקרא | 102 | 55 | ממוצע |
| איות | 117 | 87 | ממוצע גבוה |
| כתיבת דוגמאות | 100 | 50 | ממוצע |
| בעיות ישומיות | 76 | 5 | גבולי |
| **ציוני אשכולות** | **ציון תקן** | **אחוזון** | **טווח** |
| מיומנויות בסיסי הקריאה | 105 | 63 | ממוצע |
| כתיבת השפה | 109 | 73 | ממוצע |

**אינטגרציה ויזו-מוטורית ויכולות חזותיות-מרחביות**

|  |  |  |  |
| --- | --- | --- | --- |
| **מבחן להערכה נויורו-פסיכולוגית התפתחותית, מהדורה שנייה (NEPSY-2)-תתי מבחנים מוטורי** | | | |
|  | **ציון Scaled (Scaled Scores (ss))** | **אחוזון** | **תיאור** |
| ציון חיקוי תנועות יד- יד דומיננטית  (אחוזון מצטבר) | -- | 3-10 | גבולי-ממוצע נמוך |
| ציון חיקוי תנועות יד- יד לא דומיננטית  (אחוזון מצטבר) | -- | 3-10 | גבולי-ממוצע נמוך |
| ציון כולל חיקוי תנועות יד | 4 | 2 | גבולי |
| זמן כולל להשלמת המטלה-דיוק ויזו-מוטורי | 19 | 99< | מעולה ביותר |
| סך כל השגיאות- דיוק ויזו-מוטורי  (דירוג אחוזונים) | -- | 2> | לקוי |
| ציון משולב-דיוק ויזו-מוטורי | 7 | 16 | ממוצע נמוך |

**יכולות למידה וזיכרון**

|  |  |  |  |
| --- | --- | --- | --- |
| **הערכת זיכרון ילדים (CMS)** | | | |
| **ציון תתי המבחנים** | **ציון Scaled (Scaled Scores (ss))** | **אחוזון** | **תיאור** |
| סיפורים: זכירה מידית | 9 | 37 | ממוצע |
| סיפורים: זכירה מושהית | 9 | 37 | ממוצע |
| סיפורים: זיהוי מושהה | 6 | 9 | ממוצע נמוך |

**תפקודי קשב ותפקודים ניהוליים**

|  |  |  |  |
| --- | --- | --- | --- |
| **מבחן להערכה נויורו-פסיכולוגית התפתחותית, מהדורה שנייה (NEPSY-2)-תתי מבחני קשב ותפקודים ניהוליים** | | | |
|  | **ציון Scaled (Scaled Scores (ss))** | **אחוזון** | **תיאור** |
| ציון כולל 'פסל' | 1 | 1 | לקוי |
| סיכום 'פסל' תנועות גוף (דירוג אחוזונים) | -- | 2-5 | גבולי |
| סיכום 'פסל' פתיחת עיניים (דירוג אחוזונים) | -- | 2> | לקוי |
| סיכום 'פסל' ווקאליות (דירוג אחוזונים) | -- | 26-50 | ממוצע |

**המשך תפקודי קשב ותפקודים ניהוליים**

**שאלון קונורס (Conners 3) ושאלון למדידת התפקודים הניהוליים (BRIEF-2)**

תוצאות שאלוני ה Conners-3 וה BRIEF-2 מוצגים בטבלאות הבאות. לציון T ממוצע 50 וסטיית תקן של 10. ציוני T של 70 ומעלה נחשבים למובהקים מבחינה קלינית והם ב**סגנון מובלט.** ציוני T בין 65 ל-69 עשויים לייצג אזורים של קושי והם מודגשים בקו תחתון.

|  |  |  |
| --- | --- | --- |
| **קונרס סולמות** | **דיווח המחנכת** | **דיווח האם** |
| חוסר קשב | 67 | **89** |
| היפראקטיביות/אימפולסיביות | **74** | **90** |
| בעיות למידה | 62 | 57 |
| תפקודים ניהוליים | 61 | **80** |
| תוקפנות | **79** | **90** |
| קשרים עם עמיתים | **77** | **90** |
| **קונרס סולמות סימפטומים** |  |  |
| ADHD מצב לא קשוב ברובו | 61 | **90** |
| ADHD מצג היפראקטיביות-אימפולסיביות ברובו | **71** | **90** |
| הפרעת התנהגות | 63 | **90** |
| הפרעת התנגדות (ODD) | **75** | **90** |

|  |  |  |
| --- | --- | --- |
| **BRIEF-2** | **דיווח המחנכת** | **דיווח האם** |
| **ציוני הסולמות** |  |  |
| אינהיביציה | 68 | **77** |
| ניטור עצמי | 65 | **78** |
| מעברים | **72** | **76** |
| שליטה רגשית | 69 | **77** |
| יזימה | 69 | **75** |
| זיכרון עבודה | **72** | **80** |
| תכנון/ארגון | 58 | **73** |
| ניטור-מטלה | 63 | 69 |
| ארגון חומרים | 52 | **73** |
| **ציוני אינדקס** |  |  |
| אינדקס ויסות התנהגותי (BRI) | 69 | **80** |
| אינדקס ויסות רגשי (ERI) | **72** | **79** |
| אינדקס ויסות קוגנטיבי (CRI) | 66 | **76** |
| ציון כללי מורכב (GEC) | **70** | **85** |

**תפקודים חברתיים-רגשיים-התנהגותיים**

**BASC-3**

האם והמחנכת של הילל מילאו כל אחת את שאלון BASC-3 המודד מגוון בעיות חבריות, רגשיות, התנהגותיות ולימודיות, והסתגלות לסביבת בית הספר. BASC-3 מכיל מספר תתי סולמות המתוארים בטבלה הבאה. תתי הסולמות שנמצאים בטווח המובהק מבחינה קלינית מופיעים **בסגנון מובלט**, ותתי סולמות שנמצאים בטווח הסיכון מופיעים בהדגשה עם קו תחתון. תתי הסולמות שנמצאים בטווח מובהקות מבחינה קלינית מצביעים על בעיות שסביר להניח שידרשו תשומת לב קלינית. הסולמות הנמצאים בטווח הסיכון מצביעים על חששות ברמה יותר מתונה.

|  |  |
| --- | --- |
| **דיווח המורה** | **דיווח האם** |
| **תתי סולמות קליניים** | **תתי סולמות קליניים** |
| תוקפנות | **תוקפנות** |
| חרדה | **חרדה** |
| בעיות קשב | **בעיות קשב** |
| לא טיפוסי (א-טיפיקליות) | **לא טיפוסי (א-טיפיקליות)** |
| בעיות התנהגות | **בעיות התנהגות** |
| דיכאון | דיכאון |
| היפראקטיביות | **היפראקטיביות** |
| סומטיזציה | סומטיזציה |
| רתיעה | **רתיעה** |
| בעיות למידה | -- |
| **תת סולמות הסתגלות** | **תת סולמות הסתגלות** |
| יכולת הסתגלות | יכולת הסתגלות |
| תקשורת פונקציונלית | תקשורת פונקציונלית |
| מנהיגות | **מנהיגות** |
| מיומנויות חברתיות | מיומנויות חברתיות |
| מיומנויות למידה | **פעילויות יומיומיות** |

**המשך תפקודים חברתיים-רגשיים-התנהגותיים**

**סקלת דירוג ספקטרום אוטיסטי ((ASRS**

תוצאות שאלון ה ASRS מוצגות בטבלה הבאה. לציוני T ממוצע 50 וסטיית תקן של 10. ציוני T של 70 ומעלה נחשבים ל'מאוד גבוה' והם מופיעים **בסגנון מובלט.** ציוני T בין 65 ל-69 נחשבים ל'גבוה' ועשויים לייצג תחומים פוטנציאלים לקושי ומודגשים בקו תחתון.

|  |  |  |
| --- | --- | --- |
| **סולמות ASRS** | **דיווח המחנכת** | **דיווח האם** |
| חברתי/תקשורת | 63 | **74** |
| התנהגויות חריגות | **73** | **72** |
| ויסות עצמי | 67 | **74** |
| סולם DSM-5 | **72** | **75** |
| **סולמות טיפול** |  |  |
| חיברות עם עמיתים | 68 | **77** |
| חיברות עם מבוגרים | 67 | **70** |
| ההדיות חברתית/רגשית | 67 | **75** |
| שפה לא טיפוסית (א-טיפקלית) | 69 | **71** |
| סטראוטיפים | 69 | 60 |
| נוקשות התנהגותית | **71** | **71** |
| רגישות חושית | **75** | **78** |
| קשב | 65 | 69 |